Charles Hellaby

Charles William Hellaby is 'n medeprofessor in toegepaste wiskunde aan die Universiteit van Kaapstad, wat op die gebied van kosmologie werk. Hy is lid van die Internasionale Sterrekundige Vereniging en lid van die Bahá'í -geloof. 

 Lewe 
Hellaby se ouers is William Allen Meldrum Hellaby en Emily Madeline Hellaby. Sy tweelingbroer, Mark Edwin Hellaby, het 'n loopbaan in die letterkunde gevolg, terwyl sy jonger broer, Julian Meldrum Hellaby, musiek as 'n loopbaan geneem het. Hellaby het 'n BSc(Fisika en Sterrekunde) aan die Universiteit van St Andrews, Skotland in 1977 behaal. Hy het sy MSc(Relativiteit) aan Queen's University at Kingston, Ontario in 1981 voltooi en sy PhD(Relativiteit) in 1985 behaal.

Van 1985 tot 1988 was hy 'n nadoktorale navorser aan die Universiteit van Kaapstad onder George Ellis. In 1989 is hy aangestel as dosent aan die Universiteit van Kaapstad.

Hellaby is lid van die Internasionale Sterrekundige Vereniging (Afdeling J Sterrestelsels en Kosmologie), en was voorheen lid van Afdeling VIII Sterrestelsels en die Heelal en daarna Kommissie 47 kosmologie.

 Navorsing 
duimnael|'n Afbeelding van 'n swartkolk.
Sy navorsingsbelangstellings sluit in:
 Inhomogene kosmologie. Standaard kosmologie veronderstel 'n gladde homogene heelal, maar die werklike heelal is baie "klonterig"
 Inhomogene kosmologiese modelle - hul evolusie, meetkunde en eienaardighede
 Nie-lineêre struktuurvorming in die heelal
 Bepaling van die geometrie van die kosmos uit waarnemings
 Die kosmologiese modelle van Lemaitre-Tolman en Szekeres
 Digte swartkolkke
 Plaaslike inhomogeniteite en die Switserse kaasmodel

Hy het ook aan die modelle van Vaidya, Schwarzschild–Kruskal–Szekeres & Kinnersley; Kosmiese snare; en gravitasie-ineenstorting gewerk

Hellaby was mede-outeur van Structures in the Universe by Exact Methods: Formation, Evolution, Interactions (2010) (Strukture in die heelal volgens presiese metodes: vorming, evolusie, interaksies) waarin toepassings van inhomogene oplossings vir Albert Einstein se veldvergelykings van kosmologie hersien word. Die struktuur van sterrestelselgroepe, sterrestelsels met sentrale swartkolkke en verduistering van supernovas kan bestudeer word met behulp van inhomogene modelle.

 Verwysings 

Kategorie:Lewende mense
Kategorie:Suid-Afrikaanse wetenskaplikes
Kategorie:Suid-Afrikaanse sterrekundiges
Kategorie:Suid-Afrikaanse akademici
Kategorie:Suid-Afrikaanse fisici